《夜雨偶成和邓玑伯刺史》
明代·卢龙云

谁遣閒愁到酒边，感时触事意相牵。计缘衣食家为累，梦落风相道苦邅。

孤坐有怀徒耿耿，忧心无地不悁悁。夜来甘雨应沾足，且为三农庆有年。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。